قوزئی کوره، بازار گونو اورتا مسافه‌لی بالیستیک موشک سیناغینی "باشاریله" ائتدیگینی آچیقلادی.
قوزئی کوره لیدری کیم ژونگ-ونون، پوکگوکسونگ-2 موشکینی فیرلادیلیشی اثناسیندا کونترول اولدوغونو و قونوشلاندیریلماسینا اونای وئردیگینی ایفاده ائتدی.
گونئی کوره خاریجی ایشلر ناظیرلیگی، موشک سیناغینی "قورخماز و مسئولیت‌سیزجه" شکلینده قیمتلندیررکن آمریکا خاریجی ایشلر ناظیری رکس تیلرسون، سیناغی "خیال قیریق‌لیغی" و "ناراحات ائدیجی" اولا‌راق خاراکتریزه ائتدی.
ژاپون باش ناظیری شینزو آبه ده قوزئی کوره‌نین یئنی بیر بالیستیک موشک سیناغینی ائده‌رک پروبلم‌لری باریش یول‌لاردان حل ائتمک اوچون صرف ائدیلن اولوسلار آراسی تلاشلاری آیاق‌لار آلتینا آلدیغینی و "دونیایا میدان اوخودوغونو" سؤیله‌دی. آبه، مسئله‌نی، 26-27 می‌ده، ایتالیادا کئچیریله‌جک جی-7 ایجلاسیندا گوندمه گتیره‌جگینی ایفاده ائتدی. گونئی کوره و آمریکا، دونن، قوزئی کوره‌نین یئنی موشک سیناغی ائتدیگینی بیلدیرمیشدی.
